
DISSERTATIO  MEDICA  2-£> 


INAUGURALIS 

DE 

PERITONITIDE 

PUERPERARUM. 


Nicolao  Roche,  Auctore. 


DE  NATURA  MORBI. 

Febris  Puerperarum,  vel  potius  Peritonitis 
Puerperarum,  de  qua  tractare  est  mihi  in  ani¬ 
mo,  in  his  paginis  sequentibus,  materiam  dis¬ 
ceptationis  et  acris  certaminis,  medicis  cele¬ 
berrimis,  ab  Hippocrate  etiam  ad  tempora 
nostra  recentissima,  praebuit.  De  causis  enim 
et  sedibus,  et  praecipue  de  hujus  morbi  natura, 
auctores  minime  inter  sese  conveniunt.  Symp¬ 
tomata  et  diagnosis  ejus,  tam  fuse,  quam  inde¬ 
terminate  et  obscure,  multis  scriptoribus  oppo¬ 
nentibus,  describuntur.  Hippocrates,  Ga- 
len,  Celsus,  et  alii  vetustissimi  celebres, 
hunc,  ex  inflammatione  uteri,  vel  lochiis  sup~ 

pressis  excitata,  vel  ex  injuria  quadam  in  ipsum  - 
uterum  illata,  partu  difficili  peracto,  pendere 
existimabant;  quae  sententia,  apud  medium 
ultimi  seculi  comprobata  esse  videbatur,  Domi¬ 
nis  Antoine  de  Jussieu,  De  Fontaine,  &c. 
Sed  hasc  opinio  minime  pro  certo  habenda  est : 
quia  interdum  enim,  lochia  rite  et  naturaliter 
profluunt,  et  morbus  tam  post  leniorem,  quam 
gravissimum  laborem/ adoriri  consuevit.  Mer¬ 
curialis,  Willis,  Doulcet  et  alii,  suppressi¬ 
oni  lactis,  vel  ejus  metastasi,  absurde  eum  attri¬ 
buerunt,  inter  quod  et  materiam  in  abdomen 
effusam,  analogiam  asque  inepte  sancire  conati 
sunt;  sed  hoc  bene  refutatur  his  verbis  Profes¬ 
soris  Pinel  :  “  Car  les  peritonites  dont  perissent 
“  les  hommes,  ou  auxquelles  les  feinmes  suc- 
“  combent  a  toute  aut  re  epoque,  presentent  un 
“  epancnement  dont  les  proprietes  physiques  et 
“  chymiques  sont  tout  a-fait  les  memes,  et  cer- 
“  tes  on  ne  peut  en  accuser  le  lait  dans  ce  cas 
Inter  recentiores,  Hulm,  Leake,  et  Dela- 

roche,  primi  erant  Medici,  qui,  rationem  cau- 

■ 

sarum  ex  inflammatione  peritonei  et  intestino- 
•  A  cnufq 

rum,  explicavere,  de  quo  nunc  vix  ullus  dubi- 

*  Nosographie  Philosophique,  p.  379» 

tat.  Contra,  Doctor  Walsh  opinionem  tenet, 
hanc  febrem  verum  esse  synochum  vel  ty¬ 
phum,  inflammatione  peritonei  plus  minusve  dif¬ 
fuse  extensa,  complicatum.  Dominis  Cruick- 
shank,  Forster,  Bichat,  et  Pinel,  hunc 
morbum  esse  veram  Peritonitidem  maxime 
placet ;  dum  alii  haud  parvi  nominis  febrem 
esse  peculiarem,  vel  sui  generis,  credunt.  Do¬ 
minus  Capuron  verum,  vestigia  sequens  Pro¬ 
fessoris  Pinel,  sic  scribit:  “  Rien  de  plus  ab- 
u  surde,  de  plus  chimerique,  ou  de  plus  con- 
Ci  traire  a  fesprit  d’analyse  et  d  observat  ion, 
que  1’idee  d’une  fievre  puerperale ;  c^est-a- 
“  dire,  d’une  fievre  essentielle,  ou  propre  a  Ia 
“  femme  nouvellement  accouchee  Sic  etiam 
Pi  nel,  “  On  seroit  aussi  fonde  a  dire  febris 
“  pregnantialis,  febris  nutritialis,  febris  catame- 
“  nialis,  qu’a  dire  febris  puerperalisf.”  Libenter, 
ad  istam  opinionem,  auctoribus  supra  citatis, 
auctoritatis  Gregorii  nostri  celeberrimi  sub 
tegumine  tutus,  prolabor.  Medici  etiam  in¬ 
ter  sese  valde  disceptant,  an  hic  morbus  conta¬ 
giosus  existimari  debet.  Nullum  pro  certo  ha¬ 
bemus  exemplum,  hunc  morbum  ex  contagio- 

'  fyJjJIJj  I fjiilijj  3£mu  O0 f>  ■  'r  '?.)  /£■  ' ;  ( r- 

*  Capuron,  sur  les  Maladies  des  Femmes. 

t  Pinel,  Nosographie  Philosophi  que,  p.  385, 


DE  PERITONITIDE 


4 

ne  vere  propagatum  esse ;  et  quamvis  Doctores 
Walsh,  Clarke  et  Gordon,  aliter  conten¬ 
dunt,  ex  testimoniis  medicorum  nuperrime 
traditis,  hoc  minime  probatum  esse  videtur, 
quod  plane  ex  his  verbis  Doctoris  Hulme  ap¬ 
paret :  “  The  puerperal  fever  is  not  an  infec- 
“  tious  disease,  any  more  than  the  iliac  passion, 
“  a  pleurisy,  a  nephritis,  or  any  inflammation 
“  in  any  other  part  of  the  body  *  idem  tes¬ 
tatur  Dominus  Hey,  p.  Medicis  sic 

dissentientibus,  lectori  aliquid  proferre,  quod 
tandem  satisfaciat  vix  promittere  possum ;  ni¬ 
hilominus  fatendum  est,  ut  in  nosocomiis  et  ali¬ 
is  locis,  temporibus  intempestivis,  hic,  verisimi¬ 
lis  epidemico  et  morbo  contagioso,  seviit ;  sed 
haud  improbabile  visum  est  hoc  pendere,  de 
quadam  complicatione  Peritonitidis  cum  febre 
epidemica,  tunc  temporis  instante,  vel  ab  im¬ 
munditie,  vel  aere  vitiato,  in  conclavibus  male 
ventilatis  et  arctis,  ortum  ducente.  Porro  nil 
dubitandum  est,  quin  longa  graviditas  et  par- 
turitio  dolens,  constitutiones  mulierum  tam 
mutant,  ut  fiunt  facile  suscipientes  morborum 
omnium  tunc  epidemice  grassantium,  quibus 
expositae  sint. 

*  Hulme,  p.  164.  t  Hey  on  Puerperal  Fever. 

Febrium  causas,  qua?  puerperas  tentant,  in  sec¬ 
tiones  duas,  dividere  nobis  permittitur:  Prima 
complectens,  bas  omnes  aliis  individuis  asque 
communes,  e  statu  puerpero  penitus  alienas,  viz. 
frigus  humiditati  conjunctum,  caloris  et  frigo¬ 
ris  vicissitudines,  aera  vitiatum,  immunditiem, 
toralia  nimium  superposita,  miasmata  vel  conta¬ 
gium,  diaetam  abnormi  ter  adhibitam,  potiones 
spirituosas  incaute  haustas,  et  denique  pathe- 
mata  et  alias  animi  affectiones :  in  secunda 
classe  continentur,  hae  omnes  statui  puerpero 
propriae,  sicut  injuriae  in  uterum  et  partes  ex¬ 
ternas  generationis,  inter  partus  difficiles,  illa- 

tl  iJ:  i  '  '  i  f':  £*} 

tae,  injectiones  astringentes  in  vaginam  immis¬ 
sae,  fascia  nimis  arcte  circa  abdomen  ligatae, 
retentio  vel  putriditas  lochiorum,  coagula  san¬ 
guinis,  vel  frustula  placentae,  in  utero  retenta,  et 
in  putredinem  abeuntia,  applicationes  acridae 
mammis  ad  evolutionem  eorum  cohibendam, 
&c.  &c.  Praeter  propensionem  constitutionis  pe¬ 
culiarem  tunc  temporis,  in  actionem  febrilem 
adire,  ex  causis  supra  recensitis,  nec  non,  ute¬ 
ro,  et  praecipue  peritoneo  inflammationem  topi- 
cam  suscipiendi,  magna  proclivitas  inest ;  et 
pmnes  hujus  generis  causae,  quae  cordis  et  arte¬ 
riarum  actionem  generaliter  cient,  etiam  magis 

insigniter,  circulationem  abdominis  tam  diu 
impeditam,  excitant;  unde  sequitur,  ut  in 
omni  fere  exemplo,  uteri  et  peritonei  inflam- 
matio  oriretur,  ni  natura,  semper  sagax  et  pro¬ 
videns,  ejus  impetum  impedivisset,  sanguinem 
exhauriendo  ad  finem  lac  et  lochia  suppeditan¬ 
di  ;  his  deinde  suppressis,  et  aliis  causis  simul 
agentibus,  haud  mirum  est  ut  inflammationis 
peritonei  signa,  etiam  hujus  morbi  frequenter 
insignissima  sint.  His  bene  animo  versatis, 
valde  mirandum  est  cur  medici  de  ejus  natura 
adeo  inter  sese  dissentiunt ;  sed  forsan  certa¬ 
men,  de  causis  sequentibus  oritur;  stadium 
vere  primum  tam  breve  est,  et  huic,  signa  de* 
bili  tatis  tam  cito  succedunt,  ut  primum  fere 
negligatur,  quo  facto,  occasionem  nunquam 
redituram  de  morbi  natura  judicandi  amittunt; 
et  etiam  eum  feliciter  tractandi  tempus  infaus¬ 
te  fugit;  sed  quibus  ex  causis  hic  morbus  eve¬ 
niat,  vel  quam  diverse  de  ejus  sede  et  vera  na¬ 
tura  auctores  sentiant,  ex  descriptionibus  om¬ 
nium  qui  de  hoc  tractaverunt  satis  patet,  et  ca¬ 
davere  post  mortem  inspecto  clarissime  proba¬ 
tum  est,  Peritonitidem  plus  minus  ve  diffusam 
existere  ;  et  cursui  ejus  celeri  ad  exitum  fata¬ 
lem,  hujus  morbi  magnam  et  funestam  stragem 

oportet  nos  attribuere.  Mihi  maxime  appa¬ 
ret,  quod  primi  momenti  res  foret,  nomen  Fe¬ 
bris  Puerperalis  penitus  rejicere,  et  ejus  loco 
hoc  Peritonitidis  Puerperarum  supponere ;  tune 
morbi  descriptio  et  diagnosis  faciliores  evade¬ 
rent,  et  juveni  medico  via,  statim  in  auxilium 
vocandi  remedia  magis  idonea,  obstare  morbo 
longe  lateque  cladem  edenti,  patefaceret.  His 
jam  praemissis,  de  morbi  historia  agere  progre¬ 
dior,  sed  solum  est  mihi  in  animo  signa  ejus 
enumerare  quae  magis  constanter  in  conspec¬ 
tum  veniunt,  et  attentionem  Medici  praecipue 
postulant. 

DE  SIGNIS* 

Haud  certum  est  tempus  quo  sese  osten¬ 
dere,  hic  morbus  incipit;  nonnullis  enim,  post 
partum  viginti  quatuor  horis,  raro  citius,  sae¬ 
pissime  serius,  impetum  facit,  verum  secundo 
plerumque  vel  tertio  a  partu  die,  aegra  affici 
solet;  hoc  autem  notatu  dignum  est,  quod 
hujus  accessus  saepenumero  praenunciari  po¬ 
test  ex  doloribus  insolitis  ante  partum  cir¬ 
ca  abdomen  torquentibus.  Haec  fuit  sen¬ 
tentia  percelebris  Denman,  et  eam  vidi 
multis  exemplis  ample  probatam  in  nosoco- 

mio  Parisiensi  dicto  La  Maternite.  Muli- 
eres  tam  facile  quam  laboriose  partum  eden¬ 
tes,  plenas  et  tenues,  validas  et  imbecillas,  ju¬ 
niores  et  ad  senium  vergentes,  indiscrimina- 
te  aggreditur;  sed  maxime  debiles  et  laxas 
partu  difficili  fatigatas  tentare  dicitur.  Inpri- 
mis  plerumque,  rigor  lenior  vel  gravior  sen¬ 
titur,  calor  totius  corporis  postea  augetur;  de 
dolore  capitis  acuto,  frontis  praesertim  supra  or¬ 
bitas,  tunc  aegra  conqueritur ;  pulsus  est  ad¬ 
modum  frequens  et  parvus,  et  nunc  extemplo, 
dolor  abdominis  aeutus,  levissima  pressura 
plurimum  auctus,  adest.  Abdomen  tumidum 
et  durum  fit,  et  saepe  adeo  increvit,  ut  molem 
qualis  ei  ante  partum  fuisset,  ostendat;  respi¬ 
ratio  qua?  in  primis  est  crebra  et  anxia,  nunc 
majus  fit  dolens  et  citata,  et  ex  actione  costa¬ 
rum  penitus  peragi  apparet;  maxima  anxietas 
aegrae  est,  quae  optime  ex  vultus  moerore  expri¬ 
mitur.  Lochia  et  secretio  lactis  fere  suppri¬ 
muntur,  urina  redditur  rubra,  et  nonnunquam 
cum  dolore;  lingua  plerumque  fusca  est,  et 
alvus  adstricta :  Lochia  tamen,  interdum  natu¬ 
raliter,  vel  etiam  solito  uberius  profluunt.  Ca¬ 
lor  corporis  quoque  interdum  haud  multum 
augetur,  et  morbo  progrediente  diarrhoea  appa- 

ret.  Per  totum  hujus  mali  decursum,  saepe  ir¬ 
ritabilitas  magna  ventriculi,  et  vomitus  bilis 
viridis  adsunt;  si  instat  tussis,  ut  saepe  accidit, 
valde  molesta  fit,  et  dolorem  abdominis  ob 
musculorum  ejus  motus  convulsivos,  tussi  ur¬ 
gente,  multum  excitat,  adeo  ut  aegra  fatigata 
vix  unquam  somnum  carpere  potest:  hoc  sta¬ 
dio  morbi,  arteriae  centies  et  vicies,  vel  etiant 
centies  et  quadragies,  sexagesima  quaque  horae 
parte,  micant;  dolor  adeo  excrucians  fit,  ut 
pondus  toralium  vix  patiatur,  et  aegra  resupina 
jacens,  in  cubile  se  vertere  timet :  ex  his  pri¬ 
mum  stadium  constat;  duratio  hujus  stadii 
morbi,  pro  violentia  signorum  variat.  Sed 
jamjam  secunda  malorum  cohors  instat ;  nam 
his  signis  per  aliquot  tempus  augendo  pergen¬ 
tibus  vel  non  imminutis,  saepe  dolor  subito  ces¬ 
sat  vel  valde  mitescit,  et  aegra  infelix,  spe  ni¬ 
mis  fallace  elata,  seipsam  convalescere  putat; 
sed  hoc  levamentum  maxime  perfidiosum  est, 
nam  vires  cito  deficiunt,  et  signa  jam  vere  fu¬ 
nesta  ingruunt;  vomitus  plurimum  adauctus, 
et  liquor  ejectus  subniger  est,  et  persimilis  fae¬ 
cibus  decocti  coffaeae  Arabicae  ;  dejectiones  foeti¬ 
da;  et  nigrae,  inscienter  et  invite  redduntur;  ab¬ 
domen  nunc  flaccidum  evadit,  et  distentio  ejus 

aliquatenus  subsidet.  Sensus  ponderis  et  op¬ 
pressionis  circa  praecordia  sentitur,  cum  suspi¬ 
riis  imo  pectore  emissis,  comitatus  ;  oculi  nito¬ 
rem  amittunt,  labra  et  dentes  sordibus  obli¬ 
nuntur  ;  pulsus  nunc  adeo  debilis  et  tremulus, 
et  praeterea  tam  rapidus  est,  ut  minime  sentiri 
et  numerari  possit;  extremas  partes  frigescunt, 
totumque  corpus  gelidis  sudoribus  madescit ; 
artus  non  raro  convelluntur,  et  asgra  saspe  de¬ 
lirat :  denique  spiritus  ultimus  trahitur,  “  et 
“  sasvi  tandem  miseras  letho  finiuntur  dolores.” 
Tempus,  quo  hujus  morbi  finis  lethalis  accidit, 
reque  ac  accessus  ejus,  in  incerto  hasret;  nam 
in  exemplis  nonnullis,  horis  viginti  quatuor 
post  primum  ejus  impetum,  asgra  e  vivis  erep¬ 
ta  est ;  in  aliis  verum  non  citius  septimo  vei 
octavo  die,  vel  etiam  multo  serius ;  sed  usita¬ 
tissime  quarto  vel  quinto  die,  mors  miseram  ad¬ 
imit. 

DIAGNOSIS. 

<*«*•  •  .  *•'*>  1  •*  i  j  •  'Tf  *  «s  ’■  (i  «  '  7  f /  i '  »  '  i  ?  ?  &  i 

Morbi,  de  quibus  hunc  dignoscere  maxime 
necesse  est,  sunt,  colica,  dolores  post  partum 
orientes,  febris  miliaria,  febris  lactantium ;  e- 
phemera,  ( the  weed ),  sed  pras  aliis  de  ejus 
complicatione  cum  colica  vel  doloribus  partui 

supervenientibus.  De  Febre  Lactea,  mammis 
lacte  distentis,  duris,  et  tactu  dolentibus, 
(dum  in  hoc  nostro  praeter  naturam  flaccent), 
facile  dijudicatur.  De  Colica,  dolore  hujus  ab 
alia  in  aliam  partem  abdominis  decedente,  cir¬ 
ca  umbilicum  prascipue  torquente,  et  multum 
levato  premendo,  dum  segra  raro  febricitat. 
A  Doloribus  qui  Partum  consequuntur,  quod, 
hi  per  intervalla  redeunt,  et  ventre  manu  pres¬ 
so  non  acuuntur,  dum  etiam  nulla  fere  pyrexia 
eos  comitatur.  In  Febre  Miliaria,  "‘■adest  odor 
corporis  acidus,  et  cutis  pruriens  sensatio,  et  ri¬ 
gores  in  copiosam  sudationem  desinunt ;  cutis 
fit  tactui  aspera,  et  eruptio  cuticularis  apparens 
maxime  valetudini  prodest;  dum  in  hoc  nostro 
nullum  levamen  affert.  Ephemera,  febris  est, 
exactis  horis  viginti  quatuor  vel  triginti,  termi¬ 
nans  ;  ex  horrore  et  rigoribus  artus  corripien¬ 
tibus,  incipit;  his  succedunt,  calor  auctus,  si¬ 
tis  urgens,  aliaque  signa,  qua3  cordis  et  arteria¬ 
rum  actionem  concitatam  manifestant ;  mox 
sudor  profusus  per  totum  corpus  erumpens, 
morbum  plerumque  solvit ;  huc  accedit,  quod, 
alvo  bene  et  tempestive  soluta,  vix  unquam 
abdomen  dolet ;  unde  medicus,  vel  imperitus 
vix  errare  debet.  Colica,  vel  doloribus  partui 

supervenientibus  complicata,  diagnosis  diffici¬ 
lior  et  majoris  momenti  fit;  sed  natura  dolo¬ 
rum  bene  observata,  haud  difficile  dignoscun¬ 
tur,  quanquam  signa  primi  stadii  non  admo¬ 
dum  absimilia  possint;  sed  tensio,  tumor,  et 

4 

dolor  abdominis  excrucians  et  tactus  impatiens, 
discrimen  peroptato  indicant;  hi  enim  conse¬ 
quentes  partui,  non  tam  fixi  sunt,  et  pressura 
mitigantur  magisquairi  acuuntur,  et  etiam 
spirandi  difficultate  rarissime  comitantur,  qum 
huic  nostro  insigniter  adest.  Tametsi  nonnul¬ 
lis  auctoribus  cum  maxima  diligentia  hunc 
morbum  ex  uteri  inflammatione,  discernere, 
jussi  sumus ;  attamen,  hoc  mihi  non  valde 
necesse  apparet;  nam  scire  licet,  hanc  inflam¬ 
mationem  ipsam  non  raro  partem  esse  hujus 
signorum  catervae,  quam  Peritonitis  Puerpera¬ 
rum  saepe  complectitur;  et  eadem  remedia,  sed 
forsitan  minus  rigide,  oportet  nos  usurpare. 
Nobis  pro  discrimine  traditum  est,  quod  in 
hac  lochia  ex  toto  supprimuntur,  dolor  violens 
et  ardens  cum  sensu  ponderis  circa  hypogas¬ 
trium  torquet;  mingendi  frequens  cupiditas  et 
difficultas  adsunt ;  pulsus  validus  et  durus  est, 
et  non  tam  velox;  parietes  abdominis  laxiores 
sunt,  et  uterus  mole  auctus  et  durior  solito, 

per  eos  facillime  sentitur;  dolor  etiam  ad  id 
latus,  quo  aegra  jacet,  fere  percipitur,  et  versus 
ad  dorsum  et  inguina  tendit,  hoc  dijudicare 
sufficit,  si  distinctio  necessaria  sit.  Inter  hunc 
morbum  et  peritonitidem,  haud  scio  aliquid 
discriminis;  quamvis  Dominus  Burns  sic  scri¬ 
bit:  “  It  is  important  to  distinguish  this  dis- 
f‘  oase  from  simple  Peritonitis,  vvhich  may  ge- 
“  neraliy  be  done  by  attention :  In  the  Puer- 
,e  peral  Fever,  the  abdominal  pain  is  not  the 
most  prominent  symptom ;  there  is  more  dis- 
“  pondency,  debility  and  headach,  less  heat 
i(  of  skin,  less  thirst,  and  less  flushing  of  the 
“  face ;  in  Peritonitis  the  pain  of  the  belly  ra- 
“  pidly  increases  after  it  begins,  and  the  swel- 
“  ling  increases  along  with  it ;  pressure  gives 
“  very  great  pain;  the  fever  is  inflammatory.” 
Iterurnque,  “  The  disease  (Puerperal  Ferer)  ap- 
“  pears  to  depend  on  inflammation  of  the  pe- 
“  ritoneum,  joined  with  the  operation  of  some 
“  debilitating  poison,  probably  in  most  cases 
“  more  or  less  contagious  Tamen  confiten¬ 
dum  est  mihi,  quod  non  videre  possum,  vel 
facilitatem,  vel  momentum  distinctionis  ;  prae¬ 
terea  descriptio  supra  tradita,  ex  principiis 

tam  vagis  et  incertis  pendet,  ut  Medico  juveni 
in  ejus  diagnosi  formanda  minimum  auxilii 
praebere  valeat,  et  signa  de  quibus  agitur,  utro¬ 
que  morbo  accidere  aeque  assueta  sunt,  tantum 
gradu  variantia,  ex  quadam  constitutionis 
idiosyncrasi,  vel  ex  complicatione  cum  aliis 
morbis,  vel  ex  historia  ejus  sumpta  inter  sta¬ 
dia  plus  minusve  provecta.  Hinc  magni  et 
fatalis  erroris  origo  provenit,  ex  qua,  sententias 
tam  multas,  confusas  et  dissentientes,  de  ejus 
natura,  diagnosi  et  ratione  medendi  traduntur; 
sed  inter  omnes  convenit,  quod  inflammatio 
peritonei  semper  manifestatur.  Hcec  causa  est 
quae  vitam  foeminas  maxime  in  periculum  addu¬ 
cit;  ideo  huic  obstare,  mature  et  fortiter  festi¬ 
nandum  est. 

PROGNOSIS. 

Valde  dolendum  est,  quod  multo  facilior  fit, 
hujus  morbi  signa  infausta  et  periculosa,  quam 
fausta  enumerare.  Caeteris  paribus,  in  noso¬ 
comiis  et  in  urbibus  frequentatis,  et  temporibus 
intempestivis,  hunc  maxime  periculosum  esse 
refertur;  et  etiam  in  mollioribus  et  irritabi¬ 
lioribus,  quibus  vires  constitutionis  multum 
imminutae,  vel  in  toto  fractae  sunt:  quanto  ci- 

tius  post  partum  morbus  impetum  facit,  tanto 
signa  ejus  vehementiora  fiunt,  tantoque  celeri¬ 
or  generaliter  in  exitum  lethalem  festinat ; 
quo  difficilior  et  crebrior  respiratio  sit,  quo 
etiam  majores  sint  dolor,  tumor,  et  tensio  ab¬ 
dominis,  eo  infaustior  prognosis.  Tussis,  sig¬ 
num  valde  molestum  est,  et  multum  periculo 
addit :  sed  si  vomitus  materias  viridis,  vel  fas¬ 
cibus  cofiaeae  Arabicas  similis  constanter  adsit, 
alvo  simul  pertinaciter  adstricta;  si  pulsus 
post  sanguinis  missionem  celerior  et  debilior 
fit,  si  summa  cutis  sudore  gelido  et  glutinoso 
madet,  si  dentes  atra  sorde  livescunt,  si  spiri¬ 
tus  admodum  crebre  et  foetidus  trahitur, 
et  oculi  splendorem  solitum  amittunt,  haec 
omnia  signa  sunt  pessima  et  prognosin  infeli¬ 
cem  nos  tradere  cogunt;  si  arteriae  citissime, 
enormiter  et  simul  exiliter  intremunt,  si  feces 
graveolentes  et  inscienter  redditae  sunt,  si  do¬ 
lor  abdominis  subito  cessat,  si  aegra  minime 
queremonias  mittit,  sed  supina  jacens  brachia 
et  manus  jactat,  de  aegra  actum  est,  haec  om¬ 
nia  enim  praecursores  certissimi  sunt  mortis 
appropinquantis.  Sed  si  contra,  post  venae- 
sectionem  et  alvum  bene  solutam,  vomitus  et 
dolor  capitis  cessant,  et  pulsus  fit  tardior,  ple- 

nior  et  molior,  si  dolor,  tumor,  et  tensio  abdo* 
minis  valde  et  gradatim  decrescunt,  et  utro¬ 
que  latere  regrae  decubitus  facilis  fit,  si  respira¬ 
tio  libera  fit,  et  somno  naturali  et  restoranti 
segra  defatigata  fruitur,  si  lac  more  solito  se¬ 
cernitur,  et  vultus  nitorem  ejus  resumit,  fauste 
prognosi n  reddere  possumus ;  nihilominus  in 
omni  casu  admodum  caute  ferri  debet. 

DE  RATIONE  MEDENDI. 

Opiniones  auctorum,  tam  varias  et  discre¬ 
pantes,  methodis  medendi  aeque  discordanti¬ 
bus  infeliciter  originem  dederunt:  hi,  qui  lac¬ 
tis  metastasi  vel  suppressioni  eum  tribuerunt, 
summis  viribus,  hanc  secretionem  iterum  re¬ 
stituere  nixi  sunt;  alii,  morbum  esse  putri¬ 
dum,  vel  typhum  existimantes,  tonicis,  anti- 
septicis  et  stimulantibus,  praecipue  vino  et 
cinchonae,  fidem  habuere;  dum  alii  scriptores 
nuperrimi  juste  inclyti,  inflammatorium  esse 
credentes,  in  eo  tractando,  regimine  antiphlo- 
gistico  admodum  rigide,  venaesectione  et  ca- 
tharticis,  usi  surit.  Hodie  quoque  in  Gallia, 
laxantibus,  emeticis,  enematibus  repetitis,  et 
hirudinibus  abdomini  admotis,  fidem  maxime 
ponunt,  et  morbum  ineuntem  feliciter  saepissi- 

me  tractant ;  dum  Medicus  inexpertus,  inter 
certamina  virorum,  auctoritate  magna  pollen¬ 
tium,  perturbatus  et  anceps  auream  occasio¬ 
nem  aegram  periculo  eripiendi  perdit,  et  hos¬ 
tiam  ejus  timiditatis  eam  dare  animam  videt. 
Maxime  igitur  Medici  refert  habere  mente  re- 
pdstum,  hujus  mali  esse  duo  stadia  admodum 
inter  se  variantia;  primum  inter  horarum  decem 
et  triginta  fere  spatium  amplectens,  dolore  et  tu¬ 
more  abdominis,  dolore  insigni  supra  orbitas,  re¬ 
spiratione  crebra  difficili  et  vomitu  fellisdesigna- 
tum,  cum  pulsu  tenso  ex  centum  et  decem  ad 
centum  et  quadraginta  sexagesima  quaque  hora? 
parte  micante,  et  fere  alvo  adstricta.  Stadium 
secundum,  signis  longe  alienis  designatur.  Ar¬ 
teriae  exiliter  et  inaequaliter  ex  centum  et  qua¬ 
draginta  ad  centum  et  sexaginta  intremunt, 
dolor  ventris  excrucians  fit,  et  post  breve  tem¬ 
pus,  vel  subito  et  admodum  mitescit,  vel  om¬ 
nino  cessat,  cutis  hic  illic  sudore  gelido  ma¬ 
det,  aegra  materiam  atram  evomit,  gena?  colore 
circumscripto  rubescunt;  spiritus  creberrime 
trahitur,  et  aegra  supina  jacens  caput  et  bra¬ 
chia  jactat,  vires  rapide  deficiunt,  et  molle  vitas 
vinculum  cito  rumpitur.  Primi  stadii,  spati¬ 
um  tam  breve  est,  et  symptomata  passu  adeo 

celeri  progrediuntur,  ut  statim  et  fortiter  re¬ 
media  quae  maxime  valent  usurpare  necessari¬ 
um  est ;  itaque  in  primo  ejus  impetu  ad  san¬ 
guinis  detractionem  generalem  et  localem,  et 
ad  usum  catharticorum  cum  regimine  anti- 
phlogistico  oportet  nos*  decurrere,  nam  maxi¬ 
me  in  ipsis  principiis  ha3C  remedia  spem  salutis 
praebent;  ut  his  verbis  testatur  Doctor  Gor- 
don,  (p.  92*):  “  If  called  to  a  patient  within 
“  Uvelve  hours  after  the  attack,  I  insisted  on 
“  bleeding  the  patient  and  promised  for  its 
“success;  but  if  at  a  later  period,  viz.  from 
“  twelve  to  twenty-four  hours  after  the  at- 
“  tack,  I  thought  it  incumbent  on  me  to  pro- 
“  pose  it  as  the  only  effectual  remedy,  but  I 
“  neither  insisted  on  it,  nor  promised  for  its 
“  success.”  Si  a  primo  morbi  ingressu  nobis 
erit  occasio  aegram  videndi  intra  decem  vel  oc- 
todecem  horas,  sanguis  ad  uncia§  viginti  vel 
triginta  detrahendus  est,  hirudines  viginti  vei 
plures  statim  ventri  et  inguinibus  applicanda 
sunt,  fomenta  calida  abdomini  diligenter  ad¬ 
movenda  sunt,  et  alvus  bene  et  cito  expurgan¬ 
da  est  catharticis,  et  enematibus  purgantibus 

et  emollientibus,  secundis  vel  tertiis  horis  ad 
plenum  effectum  reiteratis;  et  ut  Dominus 
Hey  vult,  “  If  after  six  or  eight  hours  the 
“  pain  and  soreness  of  the  abdomen  are  not 
“  removed,  or  very  much  relieved,  the 

“  bleeding  should  be  repeated,  nor  should  a 

✓ 

“  considerable  degree  of  faintness  nor  even 
“  deliquium  make  us  suppose  that  further 
“  bleeding  is  unnecessary  or  unsafe.”  Hey, 
p.  161  Non  possumus  terminos  certe  prae¬ 
scribere  quantitati  sanguinis  hoc  morbo 
detrahendas.  In  omni  casu  saevitia  sympto¬ 
matum,  levatione  doloris,  constitutionis  aegras 
natura  et  febrium  tunc  temporis  grassantium, 
praecipue  dirigi  debemus ;  in  hoc  malo  pulsus 
index  est  semper  fallax.  Statim  post  sanguinis 
detractionem,  cathartica  diligenter  usurpanda, 
et  ab  usu  eorum  sedulo  moderato  ne  quidem 
abstineamus  per  totum  morbi  decursum:  de 
hoc  tractans,  Dominus  Armstrong,  his  verbis 
utitur :  “  It  is  not  then  bleeding  and  purging 
“  simply  in  which  I  have  so  much  confidence, 
“  butincopious  bleeding  immediately  succeed- 
“  ed  and  diligently  follovved  up  by  copious  pur- 

ic  ging,  or  in  other  words,  in  the  powers  of 
“  these  two  remedies  exerted  on  the  disease  at 
“  the  same  time.”  Arm.  p.  77.  Enemata 
emollientia  et  fotus,  saspe  multum  levamenti 
praebent,  et  eo  minime  negligenda  sunt :  Doc- 
tor  HxVMilton,  omnibus  aliis  anteponit  fotus 
aceti  calidi  et  enemata  nicotianae  tabaci.  Vo¬ 
mitus  saepe  sedabitur  haustu  salino  inter  ef¬ 
fervescendum  sumpto.  Vesicatoria,  si  aliquid 
auxilii  offerunt,  abdomini  statim  post  pri¬ 
mam  vel  secundam  venaesectionem  imponi  de¬ 
bent;  sed  remedia  fere  incerta  habenda  sunt, 
et  in  stadio  morbi  provectiore,  quo  vires  maxi¬ 
me  labefactas  sunt,  irritationem  generalem  et 
asgras  cruciamenta  adaugere  tendunt ;  nihilo¬ 
minus  quibusdam  Medicis  multum  laudantur. 
Opium,  fere  anceps  remedium  est  morbis  inflam¬ 
matoriis,  et  celeberrimo  Culleno  ut  axioma 
traditum  est,  ubi  venagsectio  necessaria,  eo  opi¬ 
um  neutiquam  adhibendum  est.  De  ejus  usu, 
his  verbis  scribit  Dominus  Hey  :  “  I  frequent- 
“  ly  tried  opiates  in  this  epidemic,  but  I  think 
u  never  with  advantage,  the  respite  they  af- 
“  forded  was  but  an  insidious  truce,  and  tend- 
fi  rather  to  prolong  the  disease.”  Hey,  p. 

164*.  Attamen  magno  cum  fructu  usurpari 
potest  forma  enematis  in  rectum  injecti,  (dolo¬ 
re  in  mingendo  urgente ;)  vel  etiam  forma  li¬ 
namenti  abdomini  fricati.  Si  tamen  infeliciter 
prima  pars  hujus  morbi  cito  passu  transiverit, 
arte  Machaonia  nihil  valente;  vel  si  medicus 
aegram  non  viderit,  donec  stadium  secundum 
aderit,  quid  spei  restat  ?  Rebus  sic  se  habenti¬ 
bus,  ven^esectio  valde  exitiosa  foret;  cinchona, 
vinum  et  tonica,  sepe,  sed  sine  commodo,  ex¬ 
hibita  sunt.  Effusione  in  abdomen  jam  facta, 
quibusdam  admodum  laudatur  digitalis;  de 
ejus  usu  tamen  parum  scio.  Emetica,  et  vesi- 
catoria  aeque  inaniter  adhibita  sunt  In  hoc 
statu  rerum  tristi,  oleum  terebinthinae  Domino 
Rrennan  tam  strenue  commendatum,  expe¬ 
rimento  haud  indignum  esse  videtur;  dum 
simul  vires,  diaeta  blanda  et  nutrienti,  praeci¬ 
pue  jusculis  vino  et  opio,  refocillandae  sunt. 

SECTIO  CORPORIS. 

Nunc  mihi  tradere  restat,  indicia  quas,  in¬ 
specto  cadavere  inciso,  usitatissime  sese  os¬ 
tendunt;  talia  quae  vidi  multis  exemplis  in 
nosocomio  Parisiensi  dicto  “  La  Maternite.” 
Fere,  fluida  subflava  sero  purulenta,  ex  una  ad 
tres  vel  quatuor  libras,  in  abdomen  effusa,  ob¬ 
servatur,  nonnunquam,  colore  albo- sub  virido, 
puris  tenuis  formam  manifestans  et  saepe  foeti¬ 
da,  aliis  temporibus  sero  lactis  semi-coagulati, 
cum  frustulis  coaguli  eo  innatantibus  et  intes¬ 
tinis  saepe  adhaerentibus.  Omentum  fere  spissa¬ 
tum  et  vasis  rubris  refertum  apparuit,  et  etiam  tu¬ 
nica  externa  intestinorum  et  peritoneum  cavita¬ 
tem  abdominis  circumambiens,  membranam  ad¬ 
ventitiam  superimpositam  haud  raro  exhibuere. 

Uterus,  ex  dimidio  fere  ad  unum  pollicem 
crassus,  et  saepe  colorem  rubrum,  corpore  ejus 
inciso,  ostendebat.  Pars  interior  cui  placenta 
adhaerebat  maxime  granulata,  et  alia  viscera 
generaliter  textura  sana  aparuere.  In  intesti¬ 
nis  fere,  praegrandis  copia  materiae  atrae  faecu- 

lentas,  et  etiam  in  ventriculo  quantitas  mate¬ 
ri*  decocto  coffasae  Arabicas  versimilis,  inventa 
fuit.  Pleura  quibusdam  exemplis  indicia  in¬ 
flammationis  prioris  praebuit,  et  haud  infre- 
quenter  uncias  nonnullas  fluid*  non  valde  ab¬ 
similis  huic  in  cavitatem  abdominis  effusas, 
continebat.  Structura  pulmonum  minime  mu¬ 
tata  fuit.  His,  quibus  cerebrum  inspectum  fuit, 
indicia  inflammationis  etiam  sese  ostenderunt; 
uno  exemplo,  tunica  arachnoidea  et  pia  mater 
admodum  spissatas  et  opacas,  et  paululum  flui- 
das  subflavas  sero- purulentae  inter  eas  conti¬ 
nentes  inventas  fuerunt ;  cerebrum  ipsum  prae¬ 
ter  naturam  molle  fuit,  et  vasis  rubris  et  ma¬ 
culis  plurimis  sanguineis  intersparsum. 

His  observationibus  opusculum  meum  ad  fi¬ 
nem  duco,  in  quo,  si  aliquod  utile  vel  etiam 
aliquid  novum  protuli,  spem  meam  ardentissi- 
mani  antecelluit ;  nam  huncce  libellum,  in 
arte  medica  adhuc  rudis,  in  arte  scribendi  ru¬ 
dior  adhuc,  statutis  solenniis  hujus  almas  Aca¬ 
demiae  obediens  composui,  et  nunc;  clementia 
lectoris  candidi  fretus,  invite  et  timide  in  lu¬ 
cem  edo. 

